cyanic-selkie/wikianc huggingface dataset:
ลัทธิขงจื๊อใหม่
การจำแนกแบบสองสำนักกับการจำแนกแบบสามสำนัก
ในยุคกลางของจีน กระแสความคิดของลัทธิขงจื่อใหม่ได้รับการขนานนามว่า "สำนักเต๋า" ได้จัดแบ่งโดยนักปรัชญาที่มีนามว่า ลู่จิ่วหยวน ซึ่งเป็นนักเขียนนอกรีตที่ไม่ใช่ขงจื่อ   อย่างไรก็ตามในศตวรรษที่ 15 นักปรัชญาชื่อดังอย่างหวังหยางหมิงได้รับอิทธิพลจากลู่จิ่วหยวนและได้วิพากษ์แนวคิดบางส่วนที่เป็นรากฐานของสำนักเต๋า  แม้ว่าจะไม่ได้ปฏิเสธแนวคิดทั้งหมดก็ตาม. การคัดค้านเกิดขึ้นกับปรัชญาของหวางหยางหมิงภายในช่วงชีวิตของเขาและไม่นานหลังจากที่เขาเสียชีวิต  เฉินเจี้ยน (ค.ศ. 1497–1567) ได้จัดกลุ่มหวางร่วมกับลู่ในฐานะนักเขียนนอกรีต   ดังนั้นลัทธิขงจื่อใหม่จึงแบ่งออกเป็นสองสำนักที่แตกต่างกัน   สำนักที่ยังคงโดดเด่นตลอดยุคกลางและยุคใหม่ตอนต้น  เรียกว่า "สำนักเฉิง-จู" เพื่อแสดงความยกย่องในตัวของเฉิงอี้ เฉิงฮ่าว และ จูซี   สำนักที่ไม่ค่อยโดดเด่นและอยู่ตรงกันข้ามกับสำนักเฉิง-จู คือ  สำนักลู่-หวาง  เพื่อแสดงความยกย่องต่อลู่จิ่วหยวน และ หวางหยางหมิง
นักปรัชญาขงจื่อสมัยใหม่ที่มีแนวคิดตรงกันข้ามกับสองสำนักนี้ คือ โหมวจงซาน ซึ่งได้โต้แย้งว่ามีสำนักขงจื่อใหม่สำนักที่สาม นั่นคือ สำนักหู-หลิว ตามคำสอนของ หูหง (1106–1161) และ หลิวจงโจว (1578-1645) โหมวได้กล่าวว่าความสำคัญของสำนักที่สามนี้เป็นตัวแทนสายตรงของผู้บุกเบิกลัทธิขงจื่อใหม่ อย่าง  โจวตุนอี๋  จางจ๋ายและเฉิงฮ่าว    ยิ่งไปกว่านั้น   การรวมตัวกันของสำนักหู-หลิวกับสำนักลู่-หวางก่อให้เกิดกระแสหลักของลัทธิขงจื่อใหม่อย่างแท้จริงแทนที่สำนักเฉิง-จู   กระแสหลักเป็นตัวแทนการกลับไปสู่คำสอนของขงจื่อ  เมิ่งจื่อ  จงยง และข้อคิดจากคัมภีร์อี้จิง  ดังนั้นสำนักเฉิง-จู จึงเป็นเพียงสาขาย่อยที่อยู่บนพื้นฐานของการเรียนรู้ที่ยิ่งใหญ่ และเน้นการศึกษาทางปัญญาเกี่ยวกับการศึกษาของปราชญ์
สำนักเฉิง-จู
การกำหนดแนวคิดลัทธิขงจื่อใหม่ของจูซี มีดังนี้ เขาเชื่อว่า วิถี (道 - เต้า ) แห่งสวรรค์ (天 - เทียน) จะแสดงผ่านหลักการหรือหลี่ (理) แต่ถูกปกคลุมด้วยสสารหรือชี่ (气)  แนวคิดนี้ได้อิทธิพลมาจากระบบแบบพุทธของเวลาซึ่งแบ่งสิ่งต่าง ๆ ออกเป็นหลักการ (理 - หลี่) และหน้าที่ (事 - ชื่อ) ในหลักการของลัทธิขงจื่อใหม่   หลี่ มีความบริสุทธิ์และสมบูรณ์แบบในตัวมันเอง   แต่ด้วยการเกิดขึ้นของชี่  ซึ่งอยู่บนพื้นฐานของอารมณ์ความรู้สึกและความขัดแย้ง   ธรรมชาติของมนุษย์เดิมนั้นดี   แต่นักปรัชญาขงจื่อใหม่ได้ถกเถียงกัน (ตามแนวคิดของเมิ่งจื่อ) แต่การกระทำที่ไม่บริสุทธิ์จะทำให้มีความบริสุทธิ์ ซึ่งจำเป็นสำหรับการชำระหลี่ให้บริสุทธิ์   อย่างไรก็ตาม    ลัทธิขงจื่อใหม่ไม่เชื่อในโลกภายนอกที่ไม่เกี่ยวข้องกับโลกของสสารซึ่งตรงกันข้ามกับพุทธศาสนาและปรัชญาเต๋า   นอกจากนี้ลัทธิขงจื่อใหม่โดยทั่วไปปฏิเสธความคิดของการกลับชาติมาเกิดและความคิดที่เกี่ยวข้องของกรรม
นักปรัชญาขงจื่อใหม่แต่ละคนต่างมีความคิดที่แตกต่างกัน  จูซีเชื่อในเก๋ออู้ (格物) หรือการตรวจสอบหาความจริง   รูปแบบทางวิชาการของวิทยาศาสตร์แห่งการสังเกตอยู่บนพื้นฐานของแนวคิดที่ว่าหลี่ดำรงอยู่ในโลก
สำนักลู่-หวาง
หวางหยางหมิง (หวังโซ่วเหริน) เป็นนักปรัชญาขงจื่อใหม่ที่มีอิทธิพลมากที่สุดคนที่สอง เขาได้สรุปว่า: ถ้า หลี่ อยู่ในทุกสิ่งและอยู่ในจิตใจเพียงหนึ่งเดียว  ก็จะไม่มีที่ไหนดีไปกว่าตัวเองในใจ   วิธีที่เขาชอบกระทำนั่นคือ นั่งด้วยความสงบ (จิ้งจั้ว) ซึ่งมีการปฏิบัติที่คล้ายคลึงกับซาเซ็น หรือ การทำสมาธิแบบเซน (Zen)  หวางหยางหมิงพัฒนาความคิดความรู้โดยกำเนิด  โดยโต้แย้งเหตุผลว่ามนุษย์ทุกคนมีความรู้ติดตัวมาตั้งแต่แรกเกิดซึ่งสามารถแยกความแตกต่างระหว่าง ความดี กับ ความชั่ว ได้   ความรู้ดังกล่าวสามารถหยั่งรู้ได้เอง และไม่ต้องใช้เหตุผล   ความคิดที่ปฏิวัติเหล่านี้ของหวางหยางหมิงจะสร้างแรงบันดาลใจให้กับนักคิดชาวญี่ปุ่นที่มีชื่อเสียงอย่าง โมะโตริ โนรินางะ ผู้ซึ่งถกเถียงว่าเพราะเทพเจ้าในศาสนาชินโต   ชาวญี่ปุ่นจึงมีความสามารถในการแยกแยะความดีและความชั่วโดยปราศจากการใช้เหตุผลที่ซับซ้อน   สำนักแห่งความคิดของหวางหยางหมิง (Ōyōmei-gaku - โอโยเม งะขุ) ได้จัดเตรียมแนวคิดบางส่วนซึ่งเป็นพื้นฐานทางอุดมการณ์สำหรับซามูไรบางคนที่พยายามแสวงหาและไล่ตามการกระทำโดยอาศัยสัญชาตญาณมากกว่านักวิชาการ   เช่นนี้จึงเตรียมพื้นฐานทางปัญญาสำหรับการกระทำทางการเมืองที่รุนแรงของซามูไรระดับล่างในทศวรรษที่ผ่านมาก่อนยุคเมจิ อิชิน (1868) ซึ่งอำนาจโทคุงาวะ (1600–1868) ถูกโค่นล้ม
ลัทธิขงจื่อใหม่ในเกาหลี
ในช่วงต้นศตวรรษที่ 16 โชกวางโจพยายามที่จะปฏิรูปโชซอนให้เป็นสังคมขงจื่อใหม่ในอุดมคติด้วยชุดการปฏิรูปหัวรุนแรงจนกระทั่งเขาถูกประหารชีวิตในปี 1520 อย่างไรก็ตาม ลัทธิขงจื่อใหม่ได้รับการสันนิษฐานถึงบทบาทที่ยิ่งใหญ่กว่าในราชวงศ์โชซอน นักวิชาการขงจื่อใหม่มีเนื้อหาที่ไม่ยาวที่จะอ่านและจดจำกฎดั้งเดิมของจีน และเริ่มพัฒนาทฤษฎีใหม่ของลัทธิขงจื่อใหม่ อีฮวฺง และ อีอี  เป็นนักปรัชญาขงจื่อใหม่ที่โดดเด่นที่สุดในบรรดานักทฤษฎีใหม่เหล่านี้
แต่ลัทธิขงจื่อใหม่กลายเป็นพวกหัวดื้อรั้นมากในเวลาที่ค่อนข้างเร็วซึ่งขัดขวางการพัฒนาทางสังคม เศรษฐกิจและการเปลี่ยนแปลงที่จำเป็นมากและนำไปสู่การแบ่งแยกและการวิจารณ์ของทฤษฎีใหม่ ๆ อย่างไม่คำนึงถึงความน่าสนใจอันเป็นที่นิยม  ยกตัวอย่างเช่นทฤษฎีของหวางหยางหมิง ซึ่งเป็นที่นิยมในสมัยราชวงศ์หมิงของจีนถือว่าเป็ฯแนวคิดที่นอกรีตและถูกประณามอย่างรุนแรงจากนักปรัชญาขงจื่อใหม่ชาวเกาหลี   นี่ยังไม่รวมคำอธิบายประกอบในลัทธิขงจื่อใหม่แบบคานงที่แตกต่างจากจูซีซึ่งถูกกันออกไป   ภายใต้ราชวงศ์โชซอน  ชนชั้นปกครองที่เพิ่งเกิดขึ้นใหม่ที่เรียกว่า ซาริม (사림, 士林) ก็แยกออกเป็นกลุ่มการเมืองตามความหลากหลายของมุมมองของลัทธิขงจื่อใหม่ในแง่การเมือง  มีกลุ่มใหญ่สองกลุ่มและกลุ่มย่อยอีกจำนวนมาก
ในช่วงการรุกรานของญี่ปุ่นในเกาหลี (ค.ศ. 1592–1598) หนังสือและนักวิชาการลัทธิขงจื่อใหม่ชาวเกาหลีจำนวนมากถูกนำไปยังประเทศญี่ปุ่นและได้รับอิทธิพลจากนักวิชาการชาวญี่ปุ่น เช่น ฟูจิวาระ เซกะ และมีอิทธิพลต่อพัฒนาการลัทธิขงจื่อใหม่ในญี่ปุ่น
ลัทธิขงจื่อใหม่ในเวียดนาม
ในปี 1070 จักรพรรดิลี้ท้ายทง เปิดมหาวิทยาลัยขงจื่อแห่งแรกในกรุงฮานอยซึ่งมีชื่อว่า "วันเมี้ยว" 'ศาลลี้ขยายอิทธิพลของลัทธิขงจื่อในภาษาจีนกลางผ่านการทดสอบประจำปี  สานต่อรูปแบบการสอบมาจากสมัยราชวงศ์ถัง   จนกระทั่งถูกยึดครองดินแดนโดยผู้รุกรานจากอาณาจักรต้าหมิง(จีน) เมื่อปี ค.ศ.1407  ในปี ค.ศ. 1460 จักรพรรดิเลแท้งตงแห่งราชวงศ์เลนำลัทธิขงจื่อใหม่มาบังคับใช้เป็นคุณค่าพื้นฐานของอาณาจักรได่เหวียต (ต้าเยว่)
การสอบรับราชการ
ลัทธิขงจื่อใหม่ไการด้รับตีความจากบัณฑิตขงจื่อที่ครองอำนาจซึ่งจำเป็นต้องผ่านการสอบรับราชการโดยราชวงศ์หมิง และดำเนินการต่อไปจนสมัยราชวงศ์ชิงและสิ้นสุดระบบการสอบรับราชการเพื่อรับใช้จักรพรรดิในปี ค.ศ.1905  อย่างไรก็ตามนักวิชาการหลายคน เช่น Benjamin A. Elman ได้ตั้งคำถามถึงลำดับชั้นตามบทบาทของพวกเขาในฐานะการตีความแบบดั้งเดิม ในการสอบขุนนางของรัฐ   สะท้อนให้เห็นถึงลำดับชั้นทั้ง เจ้าขุนมูลนายและชนชั้นสูง ซึ่งคนกลุ่มนี้เชื่อในการตีความเหล่านั้นและมุ่งไปยังสำนักี่มีประสิทธิภาพ อย่างเช่น Han Learning (สำนักศึกษาลัทธิขงจื่อสมัยราชวงศ์ฮั่น) ซึ่งแข่งขันกันเสนอการตีความของลัทธิขงจื่อ
สำนักศึกษาลัทธิขงจื่อ เรียกว่า Evidential School หรือ Han Learning และได้ถกเถียงกันว่าลัทธิขงจื่อใหม่ได้ทำให้คำสอนของลัทธิขงจื่อปนไปด้วยความคิดทางพุทธศาสนา  สำนักนี้ได้วิพากษ์วิจารณ์ลัทธิขงจื่อใหม่ที่เกี่ยวข้องกับความคิดเชิงปรัชญาที่ว่างเปล่าซึ่งไม่เชื่อมโยงกับความเป็นจริง
คัมภีร์ของลัทธิขงจื่อ
คัมภีร์ของลัทธิขงจื่อที่มีอยู่ในปัจจุบันได้รับการรวบรวมโดยจูซีเป็นหลัก  จูซีได้ประมวลหนังสือสี่เล่ม (ได้แก่ ต้าเสวฺ, จงยง, หลุนอวี่ และ เมิ่งจื่อ) ซึ่งต่อมาสมัยราชวงศ์หมิงและชิงได้กลายเป็นตำราหลักที่ใช้ในการสอบราชการ
ลัทธิขงจื่อสมัยใหม่
ในปี ค.ศ. 1920 ลัทธิขงจื่อสมัยใหม่ได้เริ่มพัฒนาและซึมซับการเรียนรู้แบบตะวันตกเพื่อค้นหาวิธีในการปรับเปลี่ยนวัฒนธรรมจีนให้ทันสมัยโดยอาศัยหลักการขงจื่อแบบดั้งเดิม  มีทั้งหมดสี่หัวข้อ ได้แก่  การปฏิรูปวัฒนธรรมจีนให้ทันสมัย, จิตวิญญาณของมนุษย์ในวัฒนธรรมจีน,   การอธิบายความหมายของศาสนาในวัฒนธรรมจีน, วิธีคิดโดยการหยั่งรู้ที่อยู่นอกเหนือตรรกะและขจัดแนวคิดของการวิเคราะห์แบบแยกส่วน    การยึดติดกับลัทธิขงจื่อแบบดั้งเดิมและลัทธิขงจื่อใหม่ทำให้ประเทศจีนล้าหลัง   ลัทธิขงจื่อสมัยใหม่มีส่วนช่วยให้ประเทศเกิดใหม่ที่กำลังเผชิญหน้ากับสถานการณ์ที่ยากลำบากอย่างวัฒนธรรมดั้งเดิมของจีนโบราณในกระบวนการการปฏิรูปประเทศให้ทันสมัย   นอกจากนี้ยังส่งเสริมวัฒนธรรมโลกของอารยธรรมอุตสาหกรรมมากกว่าความรู้สึกส่วนบุคคลแบบดั้งเดิม
พระมหากษัตริย์หมู่เกาะโซโลมอน
พระมหากษัตริย์แห่งหมู่เกาะโซโลมอน เป็นสถาบันพระมหากษัตริย์ภายใต้รัฐธรรมนูญและประมุขแห่งหมู่เกาะโซโลมอน พระมหากษัตริย์พระองค์ปัจจุบันคือ สมเด็จพระเจ้าชาลส์ที่ 3 ซึ่งทรงเป็นพระประมุขของอีกสิบห้าราชอาณาจักรในเครือจักรภพแห่งประชาชาติ
บทบาททางรัฐธรรมนูญของพระมหากษัตริย์แห่งหมู่เกาะโซโลมอนนั้นมีผู้แทนพระองค์คือ ผู้สำเร็จราชการแห่งหมู่เกาะโซโลมอน
จูแมนจี้ เกมดูดโลก ตะลุยด่านมหัศจรรย์
จูแมนจี้ เกมดูดโลก ตะลุยด่านมหัศจรรย์ (Jumanji: The Next Level) เป็นภาพยนตร์ในปี พ.ศ. 2562 แนวแฟนตาซีแอ็กชั่นตลกอเมริกันซึ่งสร้างจากหนังสือเรื่องจูแมนจี้ กำกับโดยเจค แคสแดน และร่วมเขียนโดยเจค แคสแดน เจฟฟ์ พิงค์เนอร์และสก็อตต์ โรเซนเบิร์ก เป็นภาคต่อของจูแมนจี้ เกมดูดโลกบุกป่ามหัศจรรย์  และเป็นภาคที่สี่ในแฟรนไชส์จูแมนจี้ แสดงโดยดเวย์น จอห์นสัน แจ็ก แบล็ก เควิน ฮาร์ต คาเรน กิลแลน นิก โจนาส อเล็กซ์ วูลฟ์ มอร์แกน เทอร์เนอร์ เซอร์ดาเรียส เบลน และ แมดิสัน ไอเซีแมน กลับมาแสดงบทบาทของพวกเขาจากภาพยนตร์เรื่องก่อนหน้า ในขณะที่อควาฟินา รอรี่ แมคแคนน์ แดนนี่ โกลเวอร์ และ แดนนี ดิวิโต้ ก็เข้าร่วมการแสดงครั้งนี้ด้วย เนื้อเรื่องของภาพยนตร์เรื่องนี้เกิดขึ้นหลังจากจูแมนจี้ เกมดูดโลกบุกป่ามหัศจรรย์ 3 ปี โดยวัยรุ่นกลุ่มเดียวกัน พร้อมกับเพื่อนเก่าและสองอีก 2 คนที่ไม่ตั้งใจ เข้ามาติดอยู่ในจูแมนจี้ พวกเขาพบว่าตัวเองกำลังเผชิญกับปัญหาและความท้าทายใหม่ ๆ ด้วยตัวตนจำลองทั้งเก่าและใหม่ ในขณะที่ต้องช่วยเมืองจากคนร้ายใหม่และหนีออกมาจากจูแมนจี้
จูแมนจี้ เกมดูดโลก ตะลุยด่านมหัศจรรย์ ได้ปล่อยตัวอย่างภาพยนตร์ในสหรัฐอเมริกา เมื่อวันที่ 13 ธันวาคม พ.ศ. 2562 โดยโซนี่พิคเจอร์สเอ็นเตอร์เทนเมนต์ ภายใต้ชื่อ โคลัมเบียพิคเจอร์ส ภาพยนตร์เรื่องนี้ทำรายได้ 788 ล้านดอลลาร์สหรัฐทั่วโลก เทียบกับงบประมาณ 125 ล้านดอลลาร์สหรัฐ กลายเป็นภาพยนตร์ทำรายได้สูงสุดอันดับที่ 10 ของปี พ.ศ. 2562 ภาพยนตร์เรื่องนี้ได้รับการชื่นชมจากนักวิจารณ์ทั่ว ๆ ไป และภาคต่อกำลังอยู่ระหว่างการพัฒนา
การฉายในประเทศไทย
จูแมนจี้ เกมดูดโลก ตะลุยด่านมหัศจรรย์ ฉายในรอบพิเศษวันที่ 18–24 ธันวาคม พ.ศ. 2562 และเปิดฉายในโรงภาพยนตร์วันที่ 25 ธันวาคม พ.ศ. 2562
โซยุซมุลต์ฟิล์ม
โซยุซมุลต์ฟิล์ม (Союзмультфильм, Union Cartoon) เป็นสตูดิโอผลิตแอนิเมชันของรัสเซียมีสตูดิโอหลักที่กรุงมอสโก โดยในยุคอดีตสหภาพโซเวียต สตูดิโอได้ผลิตแอนิเมชันถึง 1530 เรื่อง ตลอดสมัยสหภาพโซเวียต
อาสนวิหารพระเยซูทรงจำแลงพระกาย (ดนีปรอ)
ประวัติ
วางศิลาฤกษ์เมื่อวันที่ 20 พฤษภาคม (วันที่แบบเก่าคือ 9 พฤษภาคม) ค.ศ. 1787 โดยจักรพรรดินีนาถเยกาเจรีนาที่ 2 แห่งรัสเซีย และจักรพรรดิออสเตรีย โยเซ็ฟที่ 2 ระหว่างการเสด็จพระราชดำเนินในไครเมียของจักรพรรดินีนาถเยกาเจรีนา ซึ่งเหตุการณ์นี้อธิบายไว้ในบันทึกความทรงจำของหลุยส์ ฟิลิป เคานต์แห่งเซกูร์
เจ้าชาย กริกอรี โปเตมกิน ทรงดำริให้โบสถ์แห่งนี้เป็นหนึ่งในศูนย์กลางทางจิตวิญญาณของนิวรัสเซีย ซึ่งอีวาน สตารอฟ ถวายงานออกแบบแก่เจ้าชายสำหรับมหาวิหารรูปแบบโรมัน แต่การก่อสร้างถูกเลื่อนออกไปจนกว่าจะสิ้นสุดสงครามรัสเซีย-ตุรกี
ในช่วงต้นคริสต์ศตวรรษที่ 19 แผนของเจ้าชายได้รับการฟื้นฟูและปรับปรุงโดยดยุกแห่งรีเชอลีเยอ แต่การก่อสร้างยังไม่เริ่มจนกระทั่ง ค.ศ. 1830 อาสนวิหารแห่งนี้สร้างขึ้นในขนาดที่เล็กกว่าที่วางแผนไว้แต่เดิม และได้รับการสถาปนาใน ค.ศ. 1835 ส่วนการออกแบบนั้นมาจากอันเดรยาน ซาคารอฟ โดยส่วนใหญ่อยู่บนพื้นฐานของความคล้ายคลึงกันกับอาสนวิหารนักบุญอันดรูว์ในครันสตัต
โบสถ์แห่งนี้ปิดให้บริการแก่ผู้มาสักการะใน ค.ศ. 1930 และเป็นที่ตั้งของพิพิธภัณฑ์ลัทธิอเทวนิยมระหว่าง ค.ศ. 1975 และ 1988 อาคารได้รับความเสียหายจากแผ่นดินไหวใน ค.ศ. 1888 และจากการระเบิดในช่วงสงครามโลกครั้งที่สอง
กลอสเตอร์
กลอสเตอร์ (ภาษาอังกฤษ: Gloucester) เป็นนครและเมืองหลวงของเทศมณฑลกลอสเตอร์เชอร์ในภาคตะวันตกเฉียงใต้ของประเทศอังกฤษ กลอสเตอร์ตั้งอยู่ทางติดกับชายแดนเวลส์และตั้งอยู่บนฝั่งแม่น้ำเซเวิร์น ราว 51 กิโลเมตรทางตะวันออกเฉียงเหนือของบริสตอลและ 72 กิโลเมตรทางใต้ของตะวันตกเฉียงใต้ของเบอร์มิงแฮม
กลอสเตอร์ก่อตั้งเมื่อปี ค.ศ. 48 โดยจักรวรรดิโรมัน ในชื่อ “Glevum” และได้รับพระบรมราชานุญาต (charter) ให้เป็นเมืองครั้งแรกในปี ค.ศ. 1155 โดยสมเด็จพระเจ้าเฮนรีที่ 2 ทางด้านเศรษฐกิจกลอสเตอร์เป็นเมืองอุตสาหกรรมการบริการ (service industries) และมีความสำคัญทางด้านการเงินและทางด้านธุรกิจ โดยเป็นที่ตั้งของธนาคารเชลท์แนมและกลอสเตอร์ และมีบทบาทสำคัญที่เกี่ยวข้องกับอุตสกรรมการบิน
กลอสเตอร์มีประชากรทั้งหมดประมาณ 123,205 คนและเป็นที่ตั้งของมหาวิหารกลอสเตอร์
เมืองพี่น้อง
กลอสเตอร์เป็นเมืองพี่น้องกับ
กลอสเตอร์ยังเคยเป็นเมืองพี่น้องกับเคาดาในเนเธอร์แลนด์ แต่ความสัมพันธ์นี้ได้ยุติลงใน ค.ศ. 2015
อิดริส เอลบา
อิดริส เอลบา (Idris Elba) หรือชื่อเต็ม Idrissa Akuna Elba เกิดเมื่อวันที่ 6 กันยายน 1972 ในย่าน Hackney ของลอนดอนตะวันออก ประเทศอังกฤษ เขาสร้างชื่อเสียงจากบทนำภาค 3 ของสตาร์เทรค และบทเฮมดัลล์จากธอร์: ศึกอวสานเทพเจ้า เขาเข้าเรียนใน National Youth Music Theatre เพื่อฝึกการแสดง
ต่อมาเขาได้แสดงในรายการทางโทรทัศน์ของอังกฤษและทำงานกับพ่อของเขาในโรงงานรถยนต์ ก่อนจะย้ายมายังย่านบรุกลิน นครนิวยอร์ก ประเทศสหรัฐอเมริกา โดยทำงานเป็นคนเปิดประตูในคลับแสดงตลกที่ชื่อ Carolines และเป็นดีเจด้วย เข้าสู่วงการแสดงด้วยซีรีส์ The Wire (2002-2004) ที่โด่งดังมากทางช่อง HBO ซึ่งเขาได้รับคำวิจารณ์ในทางบวกเป็นอย่างมากจากผู้ชมทางโทรทัศน์และอื่นๆ เมื่อเริ่มเป็นที่รู้จักมากขึ้น อิดริส เอลบา ก็ได้มีโอกาสรับบทในภาพยนตร์หลากหลายแนว ไม่ว่าจะเป็น Daddy’s Little Girls (2007) ของ ไทเลอร์ เพอร์รี, 28 Weeks Later (2007) ภาพยนตร์ซอมบี้จากเกาะอังกฤษ, ประกบกับ บียอนเซ่ โนวส์ ใน Obsession (2009) เริ่มเข้าร่วมกับจักรวาลมาร์เวลใน Thor (2011) และบทกัปตันยานอวกาศ Prometheus (2012) ของ ริดลีย์ สก็อตต์
อิดริส เอลบา ยังคงแสดงนำในภาพยนตร์อีกหลายเรื่อง ไม่ว่าจะเป็น No Good Deed (2014), Beasts of No Nation (2015), A Hundred Streets (2016), Bastille Day (2016), Star Trek Beyond (2016) และ The Dark Tower (2017) ซึ่งเขาได้มีโอกาสร่วมงานกับ แมทธิว แม็คคอนาเฮย์ ที่เคยเอาชนะเขามาได้บนเวทีลูกโลกทองคำเมื่อปี 2013
อ้างอิง
1972
ฟุตบอลโลก 2018 รอบคัดเลือก โซนยุโรป – กลุ่ม บี
การแข่งขัน ฟุตบอลโลก 2018 รอบคัดเลือก โซนยุโรป กลุ่ม บี เป็นหนึ่งในเก้า กลุ่มจากโซนยุโรป สำหรับ ฟุตบอลโลก 2018 รอบคัดเลือก. กลุ่มนี้ประกอบไปด้วยหกทีม: โปรตุเกส, สวิตเซอร์แลนด์, ฮังการี, หมู่เกาะแฟโร, ลัตเวีย, และ อันดอร์รา.
การจับสลากแบ่งสายสำหรับรอบแรก (รอบแบ่งกลุ่ม) จะได้จัดขึ้นเป็นส่วนหนึ่งของพิธีการจับสลากแบ่งสายฟุตบอลโลก 2018 เมื่อวันที่ 25 กรกฎาคม พ.ศ. 2558 (ค.ศ. 2015), เริ่มต้นที่เวลา 18:00 MSK (UTC+3), ที่ คอนสแตนตินอฟสกี พาเลซ ใน สเตรลนา, เซนต์ปีเตอร์สเบิร์ก, ประเทศรัสเซีย.
แมตช์
รายชื่อโปรแกรมการแข่งขันได้ถูกยืนยันโดยยูฟ่าเมื่อวันที่ 26 กรกฎาคม พ.ศ. 2558 (ค.ศ. 2015), แต่ละวันขึ้นอยู่กับการจับสลาก. เวลานั้นเป็น CET/CEST, ตามที่ระบุไว้โดยยูฟ่า (เวลาท้องถิ่นอยู่ในวงเล็บ).
อันดับดาวซัลโว
การแข่งขันทั้งหมดมี 82 ประตูที่ทำได้ใน 30 นัด, สำหรับค่าเฉลี่ย ประตูต่อนัด.
การจัดการทรัพยากรสิ่งแวดล้อม
การจัดการทรัพยากรสิ่งแวดล้อม (environmental resource management) คือการจัดการเกี่ยวกับปฏิสัมพันธ์และผลกระทบของสังคมมนุษย์ที่มีต่อสิ่งแวดล้อม การจัดการทรัพยากรสิ่งแวดล้อมมีวัตถุประสงค์เพื่อทำให้มั่นใจว่าบริการของระบบนิเวศจะได้รับการคุ้มครองและบำรุงรักษาสำหรับมนุษย์รุ่นต่อไปในอนาคต รวมทั้งรักษาความสมบูรณ์ของระบบนิเวศไว้โดยพิจารณาจากตัวแปรทางจริยธรรม เศรษฐกิจ และวิทยาศาสตร์ (นิเวศวิทยา) การจัดการทรัพยากรสิ่งแวดล้อมพยายามที่จะระบุปัจจัยที่ได้รับผลกระทบจากความขัดแย้งที่เกิดขึ้นจากการตอบสนองความต้องการและการปกป้องทรัพยากร การจัดการทรัพยากรสิ่งแวดล้อมมีความสัมพันธ์กับการปกป้องสิ่งแวดล้อม ความยั่งยืน และการจัดการภูมิทัศน์แบบบูรณาการ
มัสยิดซันจักลาร์
มัสยิดซันจักลาร์ (Sancaklar Camii) ตั้งอยู่ในเขตบือยึกเชกเมแจ ชานเมืองอิสตันบูล ประเทศตุรกี ได้รับการออกแบบโดยสถาปนิกแอมเร อาโรลัท สร้างเสร็จใน พ.ศ. 2555 และได้รับรางวัลสิ่งก่อสร้างทางศาสนาประจำปี พ.ศ. 2558 จากอาร์กเดลี
ใน พ.ศ. 2561 แมรี เบียร์ด นักศิลปะคลาสสิก กล่าวในรายการสารคดีชุด ซิวิไลเซชันส์ ของบีบีซีว่า มัสยิดซันจักลาร์เป็น "หนึ่งในการสร้างสรรค์ทางศาสนาที่โดดเด่นที่สุดในสมัยใหม่" และเป็น "หนึ่งในมัสยิดที่น่าทึ่งที่สุดในโลก"
ไอฟลิกซ์
ไอฟลิกซ์ (iflix) เป็นบริการวีดิทัศน์ตามคำขอแบบฟรีและสมัครสมาชิกบริการหนึ่ง มีสำนักงานใหญ่ของเอเชียอยู่ที่กรุงกัวลาลัมเปอร์ ประเทศมาเลเซีย เป็นแพลตฟอร์มของรายการโทรทัศน์และภาพยนตร์ทั้งตะวันตกและเอเชีย เป็นหุ้นส่วนกับสตูดิโอกว่า 150 ราย มีเนื้อหาจากหลายบริษัท เช่น Metro-Goldwyn-Mayer, Disney, Warner Bros, Paramount, NBC Universal, Fox, CBS, BBC, Sony Pictures และ Discovery.
คลีน (ภาษาโปรแกรม)
ความแตกต่างในการใช้คำ (Syntax วายกสัมพัทธ์)
การเขียนโปรแกรมในคลีนมีความคล้ายคลึงอย่างมากกับแฮสเคิล โดยมีความแตกต่างที่เห็นได้ชัดในบางจุด: โดยรวมแล้ว ภาษาแฮสเคิลจะมีความหวานในวายกสัมพัทธ์ (syntactic sugar หมายถึง ง่ายต่อการเขียน การอ่าน่ และ ความเข้าใจมากกว่า เหมือนเคลือบน้ำตาลไว้) มากกว่าภาษาคลีน
พระมหากษัตริย์ปาปัวนิวกินี
พระมหากษัตริย์แห่งปาปัวนิวกินี เป็นสถาบันพระมหากษัตริย์ภายใต้รัฐธรรมนูญและประมุขแห่งปาปัวนิวกินี พระมหากษัตริย์พระองค์ปัจจุบันตั้งแต่ 8 กันยายน ค.ศ. 2022 คือ สมเด็จพระเจ้าชาลส์ที่ 3 ซึ่งทรงเป็นพระประมุขของอีกสิบห้าราชอาณาจักรในเครือจักรภพแห่งประชาชาติ โดยมีสถานะเป็นสถาบันพระมหากษัตริย์ที่แยกออกจากกันกับสหราชอาณาจักรตามกฎหมาย โดยทรงมีพระอิสริยยศเป็น "สมเด็จพระราชาธิบดีแห่งปาปัวนิวกินี" โดยมีผู้สำเร็จราชการแห่งปาปัวนิวกินีเป็นผู้แทนพระองค์
เจ้าหญิงนักรัง
องค์หญิงนักรัง (낙랑공주) พระราชธิดาพระองค์ใหญ่ใน พระเจ้าแทโจ ที่ประสูติแต่ พระราชินีชินมยองซุนซอง และเป็นหนึ่งในพระมเหสีของ พระเจ้าคยองซุน พระราชาองค์สุดท้ายแห่ง อาณาจักรรวมชิลลา
เมื่อพระเจ้าคยองซุนได้นำผู้คนมายอมจำนนต่อพระเจ้าแทโจใน ค.ศ. 935 พระเจ้าแทโจได้ยกพระราชธิดาพระองค์ใหญ่คือ องค์หญิงนักรัง ให้มาอภิเษกด้วยเพื่อเป็นการรวม 2 อาณาจักรให้เป็นหนึ่งเดียวซึ่งองค์หญิงนักรังมีพระโอรสถึง 5 พระองค์และพระธิดาอีก 2 พระองค์ให้กับพระเจ้าคยองซุน
หม่อมเจ้าพิริยดิศ ดิศกุล
หม่อมเจ้าพิริยดิศ ดิศกุล (28 พฤษภาคม พ.ศ. 2464 – 14 สิงหาคม พ.ศ. 2543) เป็นพระโอรสในสมเด็จพระเจ้าบรมวงศ์เธอ กรมพระยาดำรงราชานุภาพ ประสูติแต่หม่อมหลวงใหญ่ หรือ ลำดวน ดิศกุล สกุลเดิม อิศรเสนา ธิดาของหม่อมเทวาธิราช (หม่อมราชวงศ์แดง อิศรเสนา)
พระประวัติ
หม่อมเจ้าพิริยดิศ ดิศกุล ประสูติเมื่อวันที่ 28 พฤษภาคม พ.ศ. 2464 เป็นพระโอรสในสมเด็จพระเจ้าบรมวงศ์เธอ กรมพระยาดำรงราชานุภาพ กับหม่อมหลวงใหญ่ หรือ ลำดวน ดิศกุล (ราชสกุลเดิม อิศรเสนา)
เริ่มทำงานเมื่อพ.ศ. 2485 เป็นนายช่างเหมืองแร่ บริษัทแร่และยางไทย จำกัด จังหวัดภูเก็ต จนถึง พ.ศ. 2489 จากนั้นเมื่อ พ.ศ. 2490 เข้ารับราชการกรมทรัพยากรธรณี จนเกษียณอายุในตำแหน่งผู้อำนวยการองค์การเหมืองแร่ในทะเล
เสกสมรส
หม่อมเจ้าพิริยดิศ ดิศกุล เสกสมรสกับหม่อมเจ้าภัทรลดา ดิศกุล (ราชสกุลเดิม ฉัตรชัย; พระธิดาในพระเจ้าบรมวงศ์เธอ กรมพระกำแพงเพชรอัครโยธิน กับเจ้าลดาคำ ณ เชียงใหม่) มีโอรสและธิดา ดังนี้
สิ้นชีพิตักษัย
หม่อมเจ้าพิริยดิศ ดิศกุล สิ้นชีพิตักษัย เมื่อวันที่ 14 สิงหาคม พ.ศ. 2543 สิริชันษา 79 ปี
อภิชาติ ผลพูน
อภิชาติ ผลพูน (2 เมษายน พ.ศ. 2526 - ) นักฟุตบอลชาวไทย จากจังหวัดสุรินทร์ ปัจจุบันสังกัดสโมสรฟุตบอลสุรินทร์ ในตำแหน่งกองหน้า และ กัปตันทีม และทีมชาติไทย ตำแหน่งมิดฟิลด์ริมเส้นซ้าย
ประวัติ
อภิชาติ ผลพูน เกิดวันที่ 2 เมษายน พ.ศ. 2526 ที่ อำเภอปราสาท จังหวัดสุรินทร์ เป็นบุตรคนที่1จากจำนวนบุตรทั้งหมด2คน จบการศึกษาในระดับชั้นประถมจากโรงเรียนปราสาทศึกษาคาร และจบชั้นมัธยมศึกษาปีที่3จากโรงเรียนประสาทวิทยาคาร และจบชั้นมัธยมศึกษาปีที่6จากโรงเรียนสุรวิทยาคาร จากนั้นได้ศึกษาต่อจนจบระดับชั้นปริญญาตรีจาก มหาวิทยาลัยราชภัฏสุรินทร์
อ้างอิง
Surin F.C.
อำเภอเชียงดาว
เชียงดาว เป็นหนึ่งในอำเภอของจังหวัดเชียงใหม่ เป็นต้นกำเนิดของแม่น้ำปิงซึ่งเป็นแม่น้ำสายสำคัญของประเทศไทย และเป็นหนึ่งในสองของแม่น้ำที่บรรจบมาเป็นแม่น้ำเจ้าพระยา และอำเภอเชียงดาวมีอายุในการจัดตั้งเป็นอำเภอครบ 100 ปี ในปี พ.ศ. 2551 (ตั้งเป็นอำเภออย่างเป็นทางการในวันที่ 12 กรกฎาคม พ.ศ. 2451)  และในวันที่ 15 กันยายน พ.ศ. 2564 ยูเนสโกได้ประกาศตั้งพื้นที่สงวนชีวมณฑลแห่งใหม่ของโลก คือ พื้นที่สงวนชีวมณฑลดอยเชียงดาว นับเป็นพื้นที่สงวนชีวมณฑลลำดับที่ 5 ของประเทศไทย
ที่ตั้งและอาณาเขต
อำเภอเชียงดาวมีอาณาเขตติดต่อกับอำเภอและจังหวัดใกล้เคียงดังนี้
ประวัติ
เดิมเมื่อครั้งนครเชียงใหม่ยังเป็นราชธานี ในเขตท้องที่อำเภอเชียงดาว เคยเป็นที่ตั้งของหัวเมืองน้อยใหญ่ ตามแนวชายแดนซึ่งขึ้นกับนครเชียงใหม่ คือ เมืองงาย เมืองแหง เมืองคอง และเมืองนะ จะมีประชาชนที่อาศัยอยู่ตามแนวชายแดน คือ ชาวไทยส่วนใหญ่ ส่วนชาวพื้นเมืองจะอาศัยอยู่บริเวณเมืองคองและทางตอนใต้ของเมืองงายลงมา ต่อมาในปี พ.ศ. 2451 หัวเมืองเหล่านี้ได้ยกฐานะขึ้นเป็นอำเภอเชียงดาว มีเจ้าราชบุตร ณ เชียงใหม่ ดำรงตำแหน่งเป็นนายอำเภอคนแรกของอำเภอเชียงดาว
อำเภอเชียงดาวเป็นอำเภอที่มีเมืองเก่าตั้งอยู่ในท้องที่หลายเมือง เท่าที่ทราบในปัจจุบันได้แก่ 1.เมืองเชียงดาว 2.เมืองงาย 3.เมืองนะ 4.เมืองคอง เมื่อ พ.ศ. 2525 เมืองเก่าทั้งสี่เมืองนี้ไม่ปรากฏหลักฐานอย่างชัดเจนว่าสร้างขึ้นในยุคสมัยใด แม้จะมีการกล่าวถึงในพงศาวดารบ้างก็เพียงแต่อ้างถึงเท่านั้น อ้างเพื่อประกอบเหตุการณ์จังหวัดเชียงใหม่บ้างประกอบเหตุการณ์สงครามระหว่างไทยกับพม่าในสมัยกรุงศรีอยุธยาบ้างเท่านั้น ไม่มีรายละเอียดใด ๆ กล่าวถึงเมืองทั้งสี่นี้เลย การศึกษาเกี่ยวกับเมืองทั้งสี่เมืองนี้จึงต้องอาศัยค้าบอกกล่าวของผู้สูงอายุในรุ่นหลังประกอบกับเหตุการณ์ของเมืองเชียงใหม่ เหตุการณ์สงครามระหว่างไทย–พม่า จากซากเมืองเก่า ซากเจดีย์ร้าง แล้วประมาณเอา ความน่าจะเป็นว่าสร้างอยู่ในยุคใดสมัยใด
การปกครองส่วนภูมิภาค
อำเภอเชียงดาวแบ่งเขตการปกครองย่อยออกเป็น 7 ตำบล 83 หมู่บ้าน ได้แก่
การปกครองส่วนท้องถิ่น
ท้องที่อำเภอเชียงดาวประกอบด้วยองค์กรปกครองส่วนท้องถิ่น 9 แห่ง ได้แก่
พื้นที่สงวนชีวมณฑล
ดอยหลวงเชียงดาว ได้รับการประกาศให้เป็นพื้นที่สงวนชีวมณฑลแห่งใหม่ของโลกจากยูเนสโก (UNESCO) เมื่อวันที่ 15 กันยายน พ.ศ. 2564 ในการประชุมคณะกรรมการสภาประสานงานระหว่างชาติว่าด้วยโครงการด้านมนุษย์และชีวมณฑล (International Co-orinating Council on the Man and the Biosphere Programme: MAB-ICC) ครั้งที่ 33 ในระหว่างวันที่ 13-17 กันยายน พ.ศ. 2564 ณ เมืองอาบูจา ประเทศไนจีเรีย ซึ่งองค์การยูเนสโกมีกำหนดประกาศให้และพื้นที่สงวนชีวมณฑลดอยเชียงดาว จังหวัดเชียงใหม่ เป็น 1 ใน 20 พื้นที่สงวนชีวมณฑลแห่งใหม่ของโลก
ดอยเชียงดาวมีคุณค่าสำคัญที่ควรค่าต่อการเป็นพื้นที่สงวนชีวมณฑล ได้แก่
ดอยเชียงดาว ถือเป็นพื้นที่ที่มีความพร้อมเอื้อต่อการวิจัยในพื้นที่ เนื่องจากมีสถานีวิจัยในพื้นที่ โดยเฉพาะด้านการอนุรักษ์สัตว์ป่า ซึ่งพื้นที่ดังกล่าวมีประสบการณ์โดดเด่นในการจัดการพื้นที่คุ้มครองเพื่ออนุรักษ์สัตว์ป่า โดยเฉพาะความสำเร็จในการอนุรักษ์กวางผาในถิ่นที่อยู่ นอกจากนี้ ในพื้นที่ดอยเชียงดาวยังมีสถานีวิจัยต้นน้ำ และสถานีวิจัยเกษตรพื้นที่สูง
โฟรินต์ฮังการี
โฟรินต์ (สัญลักษณ์: Ft; โค้ต: HUF) เป็นสกุลเงินของ ประเทศฮังการี ตั้งแต่ปี ค.ศ. 1946 โดยที่ หนึ่งโฟรินต์แบ่งออกเป็น 100 Fillér (ปัจจุบันถูกยกเลิกไปแล้ว)
เหรียญและธนบัตร
เหรียญที่ใช้ได้แก่ เหรียญ 5, 10, 20, 50, 100 และ 200 โฟรินต์ ธนบัตรที่ใช้ได้แก่ ธนบัตร 500, 1000, 2000, 5000, 10000 และ 20000 โฟรินต์
รายชื่อธนบัตรแบบปัจจุบัน
ธนบัตรทุกฉบับมีขนาด 154 × 70 mm ทุกขนาด
การเลือกตั้งผู้ว่าราชการกรุงเทพมหานคร พ.ศ. 2543
'''การเลือกตั้งผู้ว่าราชการกรุงเทพมหานคร พ.ศ. 2543 จัดเป็น การเลือกตั้งผู้ว่าราชการกรุงเทพมหานคร เป็นครั้งที่ 6''' สืบเนื่องจากการดำรงตำแหน่งผู้ว่าราชการกรุงเทพมหานครของ ดร.พิจิตต รัตตกุล รอบวาระ 4 ปี ตั้งแต่กลางปี พ.ศ. 2539 โดยการเลือกตั้งมีขึ้นในวันอาทิตย์ที่ 23 กรกฎาคม พ.ศ. 2543
สถานการณ์ก่อนการเลือกตั้ง
สืบเนื่องจาก การเลือกตั้งผู้ว่าราชการกรุงเทพมหานคร ปี 2539 และ ดร.พิจิตต รัตตกุล จาก กลุ่มมดงาน ได้รับการเลือกตั้ง
บัดนี้ ครบวาระการดำรงตำแหน่ง จึงเห็นสมควรให้มีการเลือกตั้ง ผู้ว่าราชการกรุงเทพมหานคร เสียใหม่ โดยกำหนดจัดการเลือกตั้ง ในวันที่ 23 กรกฎาคม 2543
ผู้สมัครรับเลือกตั้ง
มีผู้สมัครทั้งหมด 23 คน ทั้งสังกัดพรรคการเมืองและอิสระ ซึ่งผู้สมัครที่โดดเด่น ได้แก่ สมัคร สุนทรเวช สมาชิกสภาผู้แทนราษฎรกรุงเทพมหานคร จาก พรรคประชากรไทย ซึ่งได้ลาออกจากตำแหน่งสมาชิกสภาผู้แทนราษฎร เพื่อลงสมัครในครั้งนี้
ธวัชชัย สัจจกุล ผู้จัดการฟุตบอลทีมชาติไทย และ สมาชิกสภาผู้แทนราษฎรกรุงเทพมหานคร จากพรรคประชาธิปัตย์, สุดารัตน์ เกยุราพันธุ์ สมาชิกสภาผู้แทนราษฎรกรุงเทพมหานคร จากพรรคไทยรักไทย, ปวีณา หงสกุล สมาชิกสภาผู้แทนราษฎรกรุงเทพมหานคร จากพรรคชาติพัฒนา ขณะที่ผู้สมัครอิสระ ได้แก่ พันเอก วินัย สมพงษ์ หมายเลข 2, พ.อ.ประจักษ์ สว่างจิตร หมายเลข 10 และ คุณหญิงกัลยา โสภณพนิช หมายเลข 4 เป็นต้น
โดยการเลือกตั้งครั้งนี้ นายสมัครได้กล่าวว่า เหตุที่ลงสมัคร เพื่อตอบรับคำเรียกร้องของ นายโกวิท สีตลายัน คอลัมนิสต์อาวุโสของหนังสือพิมพ์ไทยรัฐ เจ้าของนามปากกา "มังกรห้าเล็บ" และจะเป็นตำแหน่งทางการเมืองครั้งสุดท้ายแล้วของตน ซึ่งภายหลังจากนี้จะไปดำเนินรายการโทรทัศน์แนววิพากษ์วิจารณ์การเมืองแทน ซึ่งในระหว่างการหาเสียง นายสมัครไม่ร่วมประชันวิสัยทัศน์กับผู้สมัครคนอื่น ๆ ไม่ว่ารายการไหนก็ตาม ด้วยถือว่ามีอาวุโสทางการเมืองสูงกว่ามาก โดยมีนโยบายที่จะให้การค้าขายแผงลอยบนทางเท้าเป็นไปโดยเสรีตลอดทั้งสัปดาห์ จึงได้รับความนิยมอย่างมากจากบรรดาพ่อค้าแม่ค้า และใช้คำขวัญในการหาเสียงว่า "ถ้าจะใช้ผม กรุณาเลือกผม"
'''รายชื่อผู้สมัครรับเลือกตั้งผู้ว่าราชการกรุงเทพมหานคร พ.ศ. 2543'''
ผลการเลือกตั้ง
'''ผลการเลือกตั้งผู้ว่าราชการกรุงเทพมหานคร พ.ศ. 2543'''
ปฏิกิริยาหลังจากการเลือกตั้ง
ผลการเลือกตั้งปรากฏว่า นายสมัครชนะเลือกตั้งด้วยคะแนนถล่มทลาย โดยได้คะแนนถึง 1,016,096 คิดเป็นร้อยละ 45.85 ถึงขนาดที่เอาคะแนนของผู้ที่ได้ลำดับสอง คือ นางสุดารัตน์ ที่ได้ 521,184 คะแนน รวมกับคะแนนของนายธวัชชัยที่ได้ลำดับสาม คือ 247,650 คะแนน ก็ยังไม่อาจเท่า และถือเป็นคะแนนที่มากที่สุดในสถิติการเลือกตั้งผู้ว่าราชการกรุงเทพมหานครในทุกครั้งก่อนหน้า โดยมีผู้มาใช้สิทธิเลือกตั้งถึงร้อยละ 58.87
ศูนย์บรรณสารและการเรียนรู้ มหาวิทยาลัยพะเยา
ศูนย์บรรณสารและการเรียนรู้ (Library and Learning Center) ชื่อเดิม ศูนย์บรรณสารและสื่อการศึกษา มหาวิทยาลัยพะเยา (Library Resources and Educational Media Center, University of Phayao) เปลี่ยนชื่อเมื่อวันที่ 30 มิถุนายน 2562
มีหน้าที่ส่งเสริมการเรียนการสอนของคณาจารย์และนิสิต ให้บริการทรัพยากรสารสนเทศ ให้ความร่วมมือกับภาคีห้องสมุดต่าง ๆ ตลอดจนเป็นแหล่งศึกษาเรียนรู้ด้วยตนเองของชุมชน บุคลากร และนิสิตมหาวิทยาลัยพะเยา
แซนส์เซริฟ
ในไทโปรกราฟีและการออกแบบอักษร แซนส์เซริฟ (Sans serif, Sans-serif), กอธิก (Gothic) หรือเรียกสั้น ๆ ว่า แซนส์ (Sans) เป็นรูปแบบอักษรที่ไม่มีแง่งยื่นออกจากปลายเส้นของตัวอักษรที่เรีกว่า "เซริฟ" (Serif) ฟอนต์แซนส์มีแนวโน้มที่จะมีความหนาของเส้นเท่ากันมากกว่าฟอนต์เซริฟ แซนส์มักใช้ในงานออกแบบเพื่อแสดงถึงความเป็นสมัยใหม่และความเป็นมินิมัล
ฟนต์แซนส์กลายมาเป็นการแสดงผลตัวอักษรที่แพร่หลายที่สุดบนหน้าจอคอมพิวเตอร์ เพราะในสมัยที่คอมพิวเตอร์มีหน้าจอที่แสดงผลได้ในความละเอียดต่ำ รายละเอียดเล็กน้อยอย่าง เซริฟ ของตัวอักษรนั้นมักหายไปหรือแสดงผลใหญ่กว่าที่ควรเป็น คำว่าแซนส์นั้นมาจากภาษาฝรั่งเศส sans แปลว่า ปราศจาก ("without") ส่วน "serif" นั้นไม่มีที่มาที่แน่นอน คาดว่ามาจากภาษาดัตช์ schreef แปลว่า เส้น ("line") หรือ เส้นปากกา (pen-stroke) ในสื่อสิ่งพิมพ์ มักใช้ในงานจำพวกดิสเพลย์ และไม่ค่อยใช้เป็นอักษรเนื้อความ (body text)
ก่อนที่คำว่า "sans-serif" จะเป็นที่แพร่หลายในไทโปรกราฟีภาษาอังกฤษ ชื่ออื่น ๆ ที่เรียกไทป์เฟซลักษณะเดียวกันนั้นมีมากมาย หนึ่งในนั้นคือ กอธิก ซึ่งยังคงใช้ในชื่อฟอนต์บางฟอนต์ของอักษรเอเชียตะวันออกและฟอนต์อื่น ๆ เช่น News Gothic, Highway Gothic, Trade Gothic
อำเภอในประเทศอินเดีย
อำเภอ (District; ฌิลา, zilā) เป็นเขตการปกครองย่อยของรัฐและดินแดนสหภาพของประเทศอินเดีย ในบางกรณี อำเภออาจถูกแบ่งย่อยเป็นตำบล (sub-divisions) หรืออาจแบ่งโดยตรงเป็นเตหสิลหรือตลุกะ (tehsil/taluka) จากข้อมูลปี ค.ศ. 2020 ประเทศอินเดียมีอำเภอทั้งหมด 739 อำเภอ เพิ่มขึ้นจากเดิม 640 อำเภอเมื่อปี ค.ศ. 2011 และ 593 อำเภอเมื่อปี ค.ศ. 2001
อำเภอส่วนใหญ่มีสำนักงานอำเภอ (headquarters) เฉพาะของตน มีเพียงแค่อำเภอมุมไบซิตี ในรัฐมหาราษฏระ อำเภอไฮเดอราบาด ในรัฐเตลังคานา และอำเภอเจนไน ในรัฐทมิฬนาฑู เป็นต้น ที่ไม่มีสำนักงานอำเภอเฉพาะของตน
การตั้งชื่อ
อำเภอส่วนใหญ่นั้นตั้งชื่อตามศูนย์กลางการปกครองของอำเภอนนั้น ๆ เนื่องด้วยหลายอำเภอตั้งชื่อตามเมืองหลักของอำเภอ (เช่น เมืองอลาหาบาดกับอำเภออลาหาบาด, เมืองปูเนกับอำเภอปูเน ฯลฯ) ในการสื่อสารมักเกิดความลำบาก โดยทั่วไปราชการมักเติมอักษร D สำหรับอำเภอ (D มาจาก District ซึ่งแปลว่าอำเภอ)
ชื่อที่คล้ายกัน
จากจำนวนชื่ออำเภอ 687 ชื่อ ส่วนใหญ่มักต่างกัน ยกเว้นเพียงบางส่วน:
ตารางด้านล่างต่อไปนี้เป็นรายชื่อและรายละเอียดของอำเภอต่าง ๆ เรียงตามลำดับซึ่งกำหนดอย่างเป็นทางการ ข้อมูลจากสำมะโนครัวประชากรปี ค.ศ. 2011
ผู้เล่นแห่งปีเซอร์แมตต์ บัสบี
ผู้เล่นแห่งปีเซอร์แมตต์ บัสบี (Sir Matt Busby Player of the Year) เดิมชื่อ MUFC Members Player of the Year (1988–95) เป็นรางวัลที่มอบให้แก่ผู้เล่นยอดเยี่ยมของแมนเชสเตอร์ยูในเต็ดโดยจะจัดขึ้นหลังจากจบฤดูกาลนั้นๆ
ผู้เล่นที่ได้รับรางวัล
ผู้เล่นที่มีชื่อเป็น ตัวหนา คือผู้เล่นที่ยังเล่นอยู่ในสโมสรฟุตบอลแมนเชสเตอร์ยูไนเต็ด
มหรสพสมโภช เนื่องในโอกาสมหามงคลพระราชพิธีบรมราชาภิเษก
มหรสพสมโภช เนื่องในโอกาสมหามงคลพระราชพิธีบรมราชาภิเษก พระบาทสมเด็จพระวชิรเกล้าเจ้าอยู่หัว รัชกาลที่ 10 วันที่ 22–28 พฤษภาคม พุทธศักราช 2562 ณ ท้องสนามหลวง จัดขึ้นโดย รัฐบาล โดยคณะกรรมการฝ่ายโครงการและกิจกรรมเฉลิมพระเกียรติและคณะอนุกรรมการจัดมหรสพสมโภช เนื่องในโอกาสมหามงคลพระราชพิธีบรมราชาภิเษก ในวันที่ 13 พฤษภาคม พุทธศักราช 2562 ที่หอประชุมเล็ก ศูนย์วัฒนธรรมแห่งประเทศไทย นายวีระ โรจน์พจนรัตน์ รัฐมนตรีว่าการกระทรวงวัฒนธรรม (รมว.วธ) ประธานแถลงข่าวการจัดมหรสพสมโภช เนื่องในงานพระราชพิธีบรมราชาภิเษก พุทธศักราช 2562 ร่วมกับ นายกฤษศญพงษ์ ศิริ ปลัดกระทรวงวัฒนธรรม นายพรพจน์ เพ็ญพาส รองปลัดกระทรวงมหาดไทย โดยมีผู้บริหารกระทรวงวัฒนธรรม และผู้แทนหน่วยงานที่เกี่ยวข้องเข้าร่วม อาทิ กระทรวงมหาดไทย ร่วมจัดมหรสพสมโภชขึ้นในวันที่ 22–28 พฤษภาคม พุทธศักราช 2562 รวมเวลา 7 วัน ณ ท้องสนามหลวง และ ณ สถานที่จัดงานส่วนภูมิภาค 76 จังหวัด และ กรุงเทพมหานคร เพื่อแสดงความจงรักภักดี และสำนึกในพระมหากรุณาธิคุณของพระบาทสมเด็จพระเจ้าอยู่หัวที่ทรงมีต่อปวงชนชาวไทย
พิธีเปิดงาน
มหรสพสมโภช เนื่องในโอกาสมหามงคลพระราชพิธีบรมราชาภิเษก พุทธศักราช 2562 วันที่ 22 พฤษภาคม พุทธศักราช 2562 เวลา 18.30 น. ณ ท้องสนามหลวง ฝั่งทิศใต้
โดยเปิดให้ผู้มีเกียรติ และสื่อมวลชน ลงทะเบียน เวลา 17.30 น. หลังจากนั้น เวลา 18.10 น. คณะรัฐมนตรี รัฐมนตรีว่าการกระทรวงวัฒนธรรม และผู้บริหารระดับสูง รอรับประธานในพิธี โดย นายวิษณุ เครืองาม รองนายกรัฐมนตรี ผู้แทนนายกรัฐมนตรี โดยประธานในพิธี เดินทางถึงบริเวณงานเวลา 18.15 น. ในเวลา 18.20 น. พิธีกร นางสาว สายสวรรค์ ขยันยิ่ง กล่าวต้อนรับประธานในพิธี และเมื่อประธานในพิธี คณะรัฐมนตรี และผู้บริหารระดับสูง ยืนประจำจุดบนเวที แล้ว พิธีกรได้นำเข้าสู่พิธีเปิดงานตามกำหนดการใน เวลา 18.30 น. หลังจากนั้น นายวีระ โรจน์พจนรัตน์ รัฐมนตรีว่าการกระทรวงวัฒนธรรม กล่าวรายงาน
การแสดงเวทีย่อย
การแสดงของเวทีย่อย เริ่ม เวลา 17.30 น. – 18.30 น. ซึ่งเป็นการแสดงก่อนการแสดงหลักของเวทีกลาง ทุกวัน โดยรายละเอียดการแสดงเวทีย่อย ได้จัดเป็นเวทีย่อย 2 เวที คือ เวทีย่อย ฝั่งศาลฎีกา และ เวทีย่อยฝั่งมหาวิทยาลัยธรรมศาสตร์ ทั้ง 7 วัน โดยมีรายละเอียดในแต่ละวันดังนี้
22 พฤษภาคม พุทธศักราช 2562
เวลา 17.30 น. – 18.30 น.
23 พฤษภาคม พุทธศักราช 2562
เวลา 17.30 น. – 18.30 น.
24 พฤษภาคม พุทธศักราช 2562
เวลา 17.30 น. – 18.30 น.
25 พฤษภาคม พุทธศักราช 2562
เวลา 17.30 น. – 18.30 น.
26 พฤษภาคม พุทธศักราช 2562
เวลา 17.30 น. – 18.30 น.
27 พฤษภาคม พุทธศักราช 2562
เวลา 17.30 น. – 18.30 น. 1. โรงเรียนสาธิต มศว. ประสานมิตร 2. มูลนิธิคึกฤทธิ์ 3. โรงเรียนอำนวยวิทย์
28 พฤษภาคม พุทธศักราช 2562
เวลา 17.30 น. – 18.30 น.
การแสดงเวทีกลาง
การแสดงของเวทีกลาง เริ่มใน เวลา 18.30 น. – 21.30 น. ของทุกวัน โดยรายละเอียดการแสดงมีรายละเอียดดังนี้
22 พฤษภาคม พุทธศักราช 2562
เวลา 18.30 น.
23 พฤษภาคม พุทธศักราช 2562
เวลา 18.30 น.มหาดุริยางค์สากลรวมใจภักดิ์ ชุด“ทศมราชัน ขวัญเหล้า”(ดนตรีสากล)
24 พฤษภาคม พุทธศักราช 2562
เวลา 18.30 น. การแสดง มหกรรม "ลูกทุ่งไทยเทิดไท้องค์ราชัน"
25 พฤษภาคม พุทธศักราช 2562
เวลา 18.30 น. มหาดุริยางค์ไทยแห่งกรุงรัตนโกสินทร์ (ดนตรีไทย)
26 พฤษภาคม พุทธศักราช 2562
เวลา 18.30 น. ละครเพลง “ในสวนฝันผสานใจภักดิ์จงรักนฤบดี” รับบทโดยสินจัย เปล่งพานิช และมี โป๊ป ธนวรรธน์ วรรธนะภูติ เบลล่า ราณี แคมเปน และเบิร์ด ธงไชย แมคอินไตย์ ร่วมแสดงและขับร้องเพลง กำกับการแสดงโดย สุประวัติ ปัทมสูต ศิลปินแห่งชาติ
27 พฤษภาคม พุทธศักราช 2562
เวลา 18.30 น. มหกรรมการแสดงนานาชาติเฉลิมพระเกียรติจาก 10 ประเทศ เข้าร่วม ได้แก่ อินโดนีเซีย เมียนมา เวียดนาม กัมพูชา มาเลเซีย สิงคโปร์ ฟิลิปปินส์ เกาหลีใต้ อินเดียและจีน และ “นาฏศิลป์ร่วมสมัยรวมใจภักดิ์”
28 พฤษภาคม พุทธศักราช 2562
เวลา 18.30 น. ขบวนอัญเชิญเครื่องราชสักการะจาก 4 ภูมิภาค มหกรรมกลองมิ่งมงคลและการแสดงพื้นบ้าน 4 ภาคเฉลิมพระเกียรติ ชุด “ปวงประชาน้อมเกล้าฯ ถวายราชสักการะด้วยภักดี”
ครูว์ดรากอน เอนเดเวอร์
ครูว์ดรากอน เอนเดเวอร์ (Crew Dragon Endeavour) (Dragon C206) เป็นยานอวกาศ Crew Dragon ที่ผลิตและดำเนินการโดย SpaceX และใช้งานโดย Commercial Crew Program ของ NASA มันถูกปล่อยขึ้นสู่วงโคจรบนจรวด Falcon 9 ในวันที่ 30 พฤษภาคม พ.ศ. 2563 และเชื่อมต่อกับสถานีอวกาศนานาชาติ (ISS) ได้สำเร็จในวันที่ 31 พฤษภาคม พ.ศ. 2563 ซึ่งเป็นส่วนหนึ่งของภารกิจ Crew Dragon Demo-2 เป็นการทดสอบการบินโดยมีลูกเรือครั้งแรกของแคปซูล Dragon โดยบรรทุก ดักลาส จี. เฮอร์ลีย์ และ โรเบิร์ต แอล. เบห์นเคน มันเป็นยานอวกาศที่ใช้ในเที่ยวบินบินอวกาศรอบวงโคจรที่มีลูกเรือเที่ยวบินแรกจากสหรัฐนับตั้งแต่ STS-135 ในเดือนกรกฎาคม พ.ศ. 2554 และเป็นยานอวกาศที่มีลูกเรือลำแรกโดยบริษัทเอกชน เมื่อวันที่ 2 สิงหาคม พ.ศ. 2563 มันกลับสู่พื้นโลก ยานอวกาศได้รับการตั้งชื่อโดย Hurley และ Behnken ตามกระสวยอวกาศ Endeavour ซึ่งพวกเขาบินขึ้นสู่อวกาศระหว่างภารกิจ STS-127 และ STS-123 ตามลำดับ ชื่อ Endeavour ยังใช้ร่วมกันโดยโมดูลคำสั่งของ Apollo 15
ดีน เฮอร์เบิร์ต
ดีน เฮอร์เบิร์ต (Dean Herbert) เป็น นักพัฒนาซอฟต์แวร์ และ นักพัฒนาวีดีโอเกมชาวออสเตรเลีย และที่รู้กันว่าเขาสร้างเกมแนว rhythm ในเกมชื่อว่า osu! และเขาเป็นผู้ที่สร้างเว็บและเอาไฟล์ทั้งหมดลงใน Web Hosting
พระมหากษัตริย์ตูวาลู
พระมหากษัตริย์แห่งตูวาลู เป็นสถาบันพระมหากษัตริย์ภายใต้รัฐธรรมนูญและประมุขแห่งตูวาลู พระมหากษัตริย์พระองค์ปัจจุบันคือ สมเด็จพระเจ้าชาลส์ที่ 3 ซึ่งทรงเป็นพระประมุขของอีกสิบห้าราชอาณาจักรเครือจักรภพในเครือจักรภพแห่งประชาชาติ
บทบาททางรัฐธรรมนูญของพระองค์นั้นใช้ผ่านผู้แทนพระองค์คือ ผู้สำเร็จราชการแห่งตูวาลู
ป็อปพังก์
ป็อปพังก์ (Pop punk) ในบางครั้งเรียกพังก์ป็อป เป็นแนวเพลงที่รวม ผสมองค์ประกอบของพังก์ร็อกเข้ากับดนตรีป็อป ให้มีความหลากหลายยิ่งขึ้น
มีนาคม พ.ศ. 2565
มีนาคม พุทธศักราช 2565 เป็นเดือนที่ 3 ของปี พ.ศ. 2565 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี
ตีรัสปอล
เมืองนี้สร้างขึ้นเมื่อปี ค.ศ. 1792 ถึงแม้ว่าหลายชนชาติอาศัยอยู่นานกว่าพันปี เป็นเมืองหลวงของสาธารณรัฐโซเวียตมอลโดวาในสหภาพโซเวียตจนถึง ค.ศ. 1940 ถูกทำลายอย่างหนักระหว่างสงครามโลกครั้งที่สอง วันฉลองเมืองตรงกับวันที่ 14 ตุลาคม ของทุกปี
สาเก (พรรณไม้)
สาเก (breadfruit, มลยาฬัม: kada-chakkai, ฮาวาย: อุลุ, อินโดนีเซีย: สุกุน ตากาลอก: โคโล) เป็นไม้ผลพื้นเมืองของหมู่เกาะในมหาสมุทรอินเดียตะวันออก และมหาสมุทรแปซิฟิกตะวันตก ต่อมาจึงแพร่หลายไปยังหมู่เกาะอินดีสตะวันตก และปลูกแพร่หลายทั่วไปในภูมิภาคเขตร้อน
ลักษณะ
ต้นสาเกมีความสูงเต็มที่ได้ถึง 20 เมตร มียางขาว มีใบใหญ่และหนา ร่องใบลึกถึงก้าน ทุกส่วนของสาเกมียางมีขาวข้น ผลกลมรีคล้ายขนุน แต่ลูกเล็กกว่า เปลือกนอกสีเขียว เนื้อในสีเหลืองซีดหรือขาว มีสองพันธุ์ คือ
ดิเอโก บาร์ดังกา
ดิเอโก บาร์ดังกา โฟลเรซ (Diego Bardanca Flórez; เกิด 20 มีนาคม พ.ศ. 2536) หรือที่รู้จักในชื่อ ดิเอโก บาร์ดังกา เป็นนักฟุตบอลชาวสเปน เชื้อสายฟิลิปปินส์ ปัจจุบันลงเล่นในตำแหน่งกองหลังให้แก่เปอร์ซิซโซโล ในลีกาซาตู
บุรีรัมย์ ยูไนเต็ด
วันที่ 15 มีนาคม พ.ศ. 2565 เขาได้ลงเล่นนัดแรกให้แก่สโมสรในการแข่งขันเอเอฟซีแชมเปียนส์ลีก 2022 รอบเพลย์ออฟ ซึ่งบุรีรัมย์บุกไปแพ้แทกูในช่วงลูกโทษ 3–2 ผลประตูรวม 4–3 พลาดโอกาสเข้ารอบแบ่งกลุ่มอย่างน่าเสียดาย
วันที่ 19 มีนาคม พ.ศ. 2565 เขาได้ลงเล่นนัดแรกและทำประตูแรกในการแข่งขันไทยลีก ฤดูกาล 2565–66 ช่วยให้ทีมเปิดบ้านเอาชนะสุโขทัย 6–1
ชลบุรี (ยืมตัว)
วันที่ 15 ธันวาคม พ.ศ. 2565 บาร์ดังกาได้เปิดตัวกับชลบุรี ในไทยลีก โดยยืมตัวจากบุรีรัมย์ ยูไนเต็ด เขาจะสวมเสื้อหมายเลข 86 ให้กับสโมสรในการแข่งขันเลกที่สองของไทยลีก ฤดูกาล 2565–66
ทีมชาติ
บาร์ดังกา สามารถเลือกเล่นให้กับทีมชาติได้ทั้งสเปน และฟิลิปปินส์
ฟิลิปปินส์
ในปี พ.ศ. 2562 เขาได้รับคำเชิญให้ไปฝึกกับทีมชาติฟิลิปปินส์
ในเดือนมิถุนายน พ.ศ. 2562 เขาถูกเรียกตัวติดทีมชาติฟิลิปปินส์ ในการแข่งขันกระชับมิตรที่พบกับจีน แต่เขาไม่สามารถเล่นให้กับฟิลิปปินส์ได้ เนื่องจากติดขัดข้อจำกัดคุณสมบัติบางประการที่ไม่ผ่านเกณฑ์การโอนสัญชาติ
ตับอ่อนเธอนั้น ขอฉันเถอะนะ
ตับอ่อนเธอนั้น ขอฉันเถอะนะ (君の膵臓をたべたい; Let Me Eat Your Pancreas) คือ ภาพยนตร์ญี่ปุ่นแนวโรแมนติกดรามา ออกฉายในปี พ.ศ. 2560 ดัดแปลงจากไลท์โนเวลชื่อ I Want to Eat Your Pancreas ของโยะรุ ซุมิโนะ (ตีพิมพ์เมื่อปี พ.ศ. 2558) กำกับโดย โช สึกิกะวะ นำแสดงโดย มินะมิ ฮะมะเบะ ทะกุมิ คิตะมุระ เคโกะ คิตะงะวะ และชุง โอะงุริ เล่าเรื่องความสัมพันธ์ระหว่างเด็กสาวที่กำลังจะเสียชีวิตด้วยโรคเกี่ยวกับตับอ่อน กับเด็กหนุ่มร่วมห้องเรียนที่เธอตัดสินใจผูกสัมพันธ์และใช้ชีวิตร่วมกันในช่วงเวลาที่เหลือ
ถนนสถิตย์นิมานการ (แก้ความกำกวม)
ถนนสถิตย์นิมานการ อาจหมายถึง
สหราชอาณาจักรโปรตุเกส บราซิล และแอลการ์ฟ
สหราชอาณาจักรโปรตุเกส บราซิล และแอลการ์ฟ (United Kingdom of Portugal, Brazil and the Algarves) เป็นราชาธิปไตยแบบพหุทวีป (pluricontinental) ได้สถาปนาขึ้นโดยการยกระดับอาณานิคมของโปรตุเกสคือ รัฐบราซิล ให้เป็นราชอาณาจักรและโดยสหภาพร่วมกันของราชอาณาจักรบราซิลและราชอาณาจักรโปรตุเกสและราชอาณาจักรแอลการ์ฟเป็นการสถาปนารัฐเดี่ยวที่รวมสามราชอาณาจักรเข้าด้วยกัน
สหราชอาณาจักรโปรตุเกส บราซิล และแอลการ์ฟได้มีการสถาปนาขึ้นในปีพ.ศ. 2358 จากการย้ายราชสำนักโปรตุเกสไปที่บราซิลและยังคงมีอยู่ประมาณหนึ่งปีหลังจากการเสด็จกลับของราชสำนักไปยังยุโรป ได้ถูกยุบโดยพฤตินัยในปีพ.ศ. 2365 เมื่อบราซิลประกาศอิสรภาพ การยุบสหราชอาณาจักรได้รับการยอมรับจากโปรตุเกสและโดยนิตินัยอย่างเป็นทางการในปีพ.ศ. 2368 เมื่อโปรตุเกสยอมรับเอกราชของจักรวรรดิบราซิล
ในช่วงระยะเวลาการดำรงอยู่ของสหราชอาณาจักรโปรตุเกส บราซิล และแอลการ์ฟนั้นไม่สอดคล้องกับทั้งหมดของจักรวรรดิโปรตุเกส สหราชอาณาจักรค่อนข้างเป็นมหานครข้ามมหาสมุทรที่ซึ่งควบคุมจักรวรรดิอาณานิคมของโปรตุเกส ด้วยการครอบครองโพ้นทะเลในแอฟริกาและเอเชีย
ดังนั้นจากมุมมองของบราซิล การยกระดับสถานะขึ้นเป็นราชอาณาจักรและการสถาปนาสหราชอาณาจักรแสดงการเปลี่ยนสถานะจากอาณานิคมมาเป็นสมาชิกที่เท่าเทียมแห่งสหภาพทางการเมือง ในจุดเริ่มต้นของการปฏิวัติเสรีนิยม พ.ศ. 2363ในโปรตุเกส ได้มีความพยายามประนีประนอมในการปกครองตนเองและแม้แต่ของเป็นเอกภาพของบราซิลนำมาสู่การสิ้นสุดลงของสหราชอาณาจักรนี้
กริสเตียน อับบีอาตี
กริสเตียน อับบีอาตี (Christian Abbiati) เกิดเมื่อวันที่ 8 กรกฎาคม ค.ศ. 1977 ในเขต อับเบียทีกรัสโซ เมือง มิลาน เป็นนักฟุตบอลชาวอิตาลี ปัจจุบันเล่นให้กับ สโมสรฟุตบอลเอซี มิลาน ใน เซเรียอา ลีกฟุตบอลสูงสุดของ อิตาลี ในตำแหน่ง ผู้รักษาประตู
ชัยปุระ
เมืองแห่งนี้ขึ้นชื่อในด้านการเป็นเมืองอินเดียในยุคก่อนสมัยใหม่ ซึ่งมีขนาดความถนนค่อนข้างกว้างและผังเมืองอันเป็นระเบียบเรียบร้อยแบ่งเป็นช่องตารางจำนวน 6 เขต ซึ่งกั้นโดยถนนที่มีความกว้างกว่า 34 เมตร บริเวณใจกลางเมืองแบ่งผังเมืองเป็นตารางพร้อมถนนล้อมรอบสี่ด้าน โดยแบ่งเป็นห้าเขตล้อมทางด้านทิศตะวันออก ทิศใต้ และทิศตะวันตก (เขตพระราชวัง) และเขตที่หกตั้งอยู่ทางทิศตะวันออก บริเวณเขตพระราชวังประกอบด้วย หมู่วังหะวามหัล, สวนสาธารณะ และทะเลสาบขนาดเล็ก, ป้อมนหครห์) ซึ่งเป็นที่พระราชวังที่ประทับของมหาราชาสไว ชัย สิงห์ที่ 2 ตั้งอยู่บนเชิงเขาทางทิศตะวันตกเฉียงเหนือของเขตเมืองเก่า และยังมีหอดูดาวชันตรมันตระ ซึ่งได้รับการคัดเลือกเป็นมรดกโลกโดยองค์การยูเนสโก
ชัยปุระตั้งอยู่บนสามเหลี่ยมทองคำของการท่องเที่ยวของอินเดียร่วมกับ เดลี และอัครา ชัยปุระเป็นเมืองที่มีการท่องเที่ยวมากที่สุดแห่งหนึ่งของรัฐราชสถานในปัจจุบัน
ประวัติ
การสร้างเมืองเริ่มขึ้นอย่างจริงจังในปี ค.ศ. 1727 ใช้เวลาการสร้างกว่า 4 ปีในการสร้างพระราชวัง ถนน และจัตุรัสต่าง ๆ โดยการสร้างเมืองนี้นั้นอิงจากหลักในตำราศิลปศาสตร์ซึ่งเป็นศาตร์แห่งสถาปัตยกรรมของอินเดีย โดยแบ่งผังเมืองออกเป็น 9 ส่วนเท่า ๆ กันอย่างตารางหมากรุก โดยสองส่วนเป็นที่ตั้งของพระราชวังต่าง ๆ และสถานที่ราชการต่าง ๆ ส่วนที่เหลืออีก 7 ส่วนนั้นสำหรับประชาชนทั่วไป รอบเมืองถูกล้อมด้วยปราการอย่างแน่นหนาโดยเข้าออกผ่านทางประตูเมืองทั้ง 7 แห่งโดยรอบ
ในปี ค.ศ. 1876 ในรัชสมัยของมหาราชาสวาอี ราม สิงห์ (Sawai Ram Singh) ได้มีพระบัญชาให้ทาสีอาคารบ้านเรือนต่าง ๆ ในเมืองเป็นสีชมพูเพื่อเป็นการต้อนรับเจ้าชายเอ็ดเวิร์ด เจ้าชายแห่งเวลส์ในคราที่เสด็จเยือนชัยปุระอย่างเป็นทางการ ซึ่งสีชมพูนั้นก็ยังคงไว้จนถึงปัจจุบันและได้กลายมาเป็นสัญลักษณ์อันโดดเด่นของชัยปุระจนทุกวันนี้ ต่อมาในช่วงคริสต์ศตวรรษที่ 19 ชัยปุระได้ขยายตัวอย่างรวดเร็ว โดยในปี ค.ศ. 1900 ประชากรทั้งหมดมีประมาณ 160,000,000,000 คน ได้มีการปูพื้นถนนด้วยปูน และยังมีโรงพยาบาลหลายแห่ง อุตสาหกรรมหลักได้แก่ โลหะ และหินอ่อน
สภาพภูมิอากาศ
ชัยปุระ ตั้งอยู่ในเขตภูมิอากาศร้อนกึ่งแห้งแล้ง (Hot semi-arid climate) มีปริมาณน้ำฝนเฉลี่ย 650 mm ต่อปี โดยส่วนใหญ่ฝนตกในฤดูมรสุมในระหว่างเดือนมิถุนายนถึงกันยายน อุณหภูมิเฉลี่ยนั้นค่อนข้างสูงตลอดทั้งปี ฤดูร้อนอยู่ระหว่างเดือนเมษายนจนถึงต้นเดือนกรกฎาคมซึ่งมักจะมีอุณหภูมิเฉลี่ย 30 C ในฤดูมรสุม มักจะมีผนตกหนักและฟ้าคะนองกระจาย แต่มักจะไม่พบอุทกภัยเกิดขึ้น ในฤดูหนาวระหว่างเดือนพฤศจิกายนถึงกุมภาพันธ์นั้นมีอากาศเย็นสบาย อุณหภูมิเฉลี่ยตั้งแต่ 15 C-18 C และมีอัตราความชื้นต่ำหรือแทบไม่มีเลย อย่างไรก็ตามยังพบคลื่นความเย็นเป็นครั้งคราวที่อาจลดอุณหภูมิลงเกือบถึงศูนย์องศาได้
ลักษณะประชากร
จากการสำรวจสำมะโนประชากรในปี ค.ศ. 2011 ชัยปุระมีประชากรทั้งหมดรวม 3,073,350 คน อาศัยในเขตเมือง 3,646,590 คน ซึ่งถือเป็นอันดับที่ 10 ของประเทศอินเดีย ประชากรนับถือศาสนาฮินดู ร้อยละ 77, มุสลิม ร้อยละ 17, เชน ร้อยละ 4, คริสต์ ร้อยละ 0.5, และซิกข์ ร้อยละ 0.5
กัปปิยะ
กัปปิยะ หรือ กัปปิยภัณฑ์ แปลว่า เหมาะสม, สมควร หมายถึงสิ่งของเครื่องใช้ที่สมควรแก่สมณะคือภิกษุสามเณร เป็นสิ่งของที่ภิกษุสามเณรบริโภคใช้สอยได้ ไม่ผิดพระวินัย เรียกเต็มว่า กัปปิยภัณฑ์ ได้แก่ ปัจจัย ๔ คือ ผ้า อาหาร ที่อยู่อาศัย และยารักษาโรค
ชัยปุระ
ลักษณะประชากร
ประชากรร้อยละ 47.49 อาศัยในบริเวณนอกเมือง และร้อยละ 52.51 อยู่ในเขตเมือง อัตราการรู้หนังสือเฉลี่ยของอำเภอชัยปุระคือร้อยละ 76.44 แบ่งเป็นชายร้อยละ 87.27 และหญิงร้อยละ 64.63 ส่วนการแบ่งตามเพศนั้นชัยปุระมีจำนวนประชากรเพศหญิง 898 คน ต่อประชากรชาย 1,000 คน
กัปปิยะ
สิ่งของที่ภิกษุสามเณรไม่ควรจะบริโภคใช้สอยหรือบริโภคใช้สอยไม่ได้ เช่น เสื้อ กางเกง เครื่องประดับ เป็นต้น เรียกว่า อกัปปิยะ หรือ อกัปปิยภัณฑ์
ปัจจัยบางอย่างที่เป็นอกัปปิยะนิยมทำให้เป็นกัปปิยะเสียก่อนจึงถวายพระ เช่น ผลไม้ที่มีเปลือกหนา นิยมปอกหรือใช้มีดใช้เล็บกรีดให้เป็นรอยเสียก่อน ทำดังนี้เรียกว่า "ทำกัปปิยะ" เรียกผู้ทำกัปปิยะนั้นว่า กัปปิยการก
ชัยปุระ
ทางบก
ทางหลวงหมายเลข 8 เชื่อมระหว่างเดลี กับมุมไบ, ทางหลวงหมายเลข 12 เชื่อมระหว่างเมืองโกตา อำเภอบาราน และทางหลวงหมายเลข 11 ซึ่งเชื่อมระหว่างพิกาเนร์ กับอัครา โดยผ่านที่ชัยปุระ โดยมีความยาวรวมทั้งสิ้น 366 กิโลเมตร
บริษัท Rajasthan State Road Transport Corporation (RSRTC) เป็นผู้ดูแลการเดินรถประจำทางระหว่างเมืองระหว่างรัฐราชสถาน กับนิวเดลี, รัฐอุตตรประเทศ, รัฐมัธยประเทศ, รัฐหรยาณา และรัฐคุชราต
รถประจำทาง
รถประจำทางภายในเมือง (City bus) นั้นให้บริการโดย Jaipur City Transport Services Limited (JCTSL) ซึ่งเป็นส่วนหนึ่งของบริษัท Rajasthan State Road Transport Corporation (RSRTC) ซึ่งเป็นหนึ่งของบริษัทที่จัดตั้งขึ้นในกรอบความร่วมมือ "Jawaharlal Nehru National Urban Renewal Mission" หรือ (JnNURM) โดยให้บริการรถประจำทางมากกว่า 300 คัน โดยมีสถานีหลักจำนวน 3 แห่ง ได้แก่ สถานีไวศาลีนคร (Vaishali Nagar), สถานีวิทยาธรนคร (Vidyadhar Nagar) และสถานีสังฆเนร์ (Sanganer)
รถประจำทางด่วนพิเศษ (BRTS)
โครงการ BRTS หรือ Bus Rapid Transit Service ได้รับการอนุมัติจากรัฐบาลในเดือนสิงหาคม ค.ศ. 2006 โดยให้ Jaipur City Transport Services Limited (JCTSL) เป็นผู้รับสัมปทานการบริหารการเดินรถ
ทางอากาศ
ท่าอากาศยานนานาชาติชัยปุระ ซึ่งตั้งอยู่ห่างจากตัวเมืองประมาณ 10 กิโลเมตร ซึ่งให้บริการทั้งสายการบินภายในประเทศ และนานาชาติ โดยแบ่งเป็นเทอร์มินัล 1 ใช้สำหรับสายการบินระหว่างประเทศ และในประเทศ ในขณะที่เทอร์มินัล 2 นั้นใช้สำหรับสายการบินภายในประเทศเท่านั้น ในปัจจุบันอาคารเทอร์มินัล 1 นั้นปิดให้บริการเนื่องจากอยู่ในระหว่างโครงการปรับปรุง โดยใช้เทอร์มินัล 2 แทนอย่างเต็มรูปแบบ ในปี ค.ศ. 2009-2010 สนามบินนานาชาติชัยปุระต้อนรับนักท่องเที่ยวแบ่งเป็นต่างประเทศจำนวน 255,704 คน และทั้งหมด 1,267,876 คน ในฤดูหนาวสนามบินแห่งนี้มักเป็นสนามบินสำรองที่ใช้รับเครื่องบินจากสนามบินนานาชาติอินทิรา คานธี เนื่องจากมักจะมีหมอกลงค่อนข้างหนาเป็นประจำในเดลี
ทางรถไฟ
ชัยปุระนั้นสามารถเดินทางได้โดยมีรถไฟหลายสายที่เชื่อมต่อกับกรุงเดลี และอีกหลาย ๆ เมืองในรัฐราชสถาน และมีโครงข่ายรถไฟใต้ดินชัยปุระเมโตร ถือเป็นแห่งที่ 4 ของประเทศอินเดีย ภายหลังโกลกาตา เดลี และบังกาลอร์ ประกอบด้วยทางรถไฟใต้ดินทั้งหมด 2 สาย มีความยาวรวมทั้งสิ้น 32.5 กิโลเมตร จำนวน 29 สถานี
การท่องเที่ยว
ชัยปุระเป็นหนึ่งในเมืองที่มีการท่องเที่ยวมากที่สุดแห่งหนึ่งในประเทศอินเดีย ในปี ค.ศ. 2008 ได้มีการสำรวจโดย Conde Nast Traveller ซึ่งชัยปุระได้ติดอันดับที่เจ็ดของเมืองที่น่าท่องเที่ยวที่สุดในเอเชีย
นอกจากนี้ ชัยปุระ ยังเป็นที่ตั้งของห้องสูทอันหรูหราในโรงแรมที่แพงติดอันดับที่ 2 จากทั้งหมด 15 อันดับของโลก (World's 15 most expensive hotel suites) ซึ่งเป็นห้อง Presidential Suite ของโรงแรมรัช พาเลซ (Raj Palace Hotel) ด้วยราคากว่า US$45,000 ต่อคืน ซึ่งจัดอันดับโดย CNN Go ในปี ค.ศ. 2012
สถานที่ท่องเที่ยวในชัยปุระ เช่น พิพิธภัณฑ์อัลเบิร์ตฮอลล์, หะวามหัล, ชลมหัล, ซิตีพาเลส, ป้อมอาเมร์, ชันตรมันตระ, ป้อมนหารครห์, ป้อมชัยครห์, พิรลามนเทียร, คตัลจี, โควินทเทวจีมนเทียร, ครหคเณศมนเทียร, โมตีทุงครีคเณศมนเทียร, สังหิจีมาตามนเทียร และ สวนสัตว์ชัยปุระ ในบรรดาสถานที่ท่องเที่ยวของชัยปุระ ชันตรมันตระ และ ป้อมอาเมร์ ได้รับการขึ้นทะเบียนเป็นส่วนหนึ่งของแหล่งมรดกโลกโดยยูเนสโก นอกจากนี้ในชัยปุระยังมีสวนสาธารณะสำคัญคือสิโสทิยราณีบาฆ และ กนกวรินทาวัน และมีโรงภาพยนตร์ชื่อดังคือราชมนเทียร
มาทิลดาแห่งแฟลนเดิร์ส
มาทิลดาแห่งแฟลนเดิร์ส สมเด็จพระราชินีแห่งอังกฤษ (Mathilde; Machteld; Matilda) เป็นบุตรสาวของบาลด์วินที่ 5 เคานต์แห่งฟลานเดอร์ส์ และได้รับการสวมมงกุฎเป็นพระราชินีคู่สมรสในพระเจ้าวิลเลียมที่ 1 แห่งอังกฤษ (ผู้พิชิต) ในวันที่ 11 พฤษภาคม ค.ศ. 1068 ไม่ที่เวสต์มินสเตอร์แอบบีย์ก็ในมหาวิหารวินเชสเตอร์ มาทิลดาสิ้นพระชนม์ในวันที่ 2 พฤศจิกายน ค.ศ. 1083 ที่กองในนอร์มองดี และถูกฝังในแอบบีย์ของพระตรีเอกานุภาพ ที่พระองค์เองเป็นผู้ก่อตั้ง ซึ่งรู้จักกันในชื่อแอบเบย์-ยูซ์-ดาม ในกอง ดัชชีนอร์มองดี
สายตระกูล
มาทิลดาแห่งฟลานเดอร์ส์ พระมเหสีของพระเจ้าวิลเลียมที่ 1 แห่งอังกฤษ (ผู้พิชิต) เสด็จพระราชสมภพราวปี ค.ศ. 1031 ในเคานตี้ฟลานเดอร์ส์ ที่ปัจจุบันนี้คือพื้นที่ส่วนหนึ่งของเบลเยียม, ฝรั่งเศส และเนเธอร์แลนด์ มาทิลดาเป็นลูกคนกลางและเป็นลูกสาวคนเดียวในบรรดาลูกสามคนของบาลด์วินที่ 5 เคานต์แห่งฟลานเดอร์ส์ กับอาเดลาแห่งฝรั่งเศส พระธิดาของพระเจ้ารอแบร์ต์ที่ 2 แห่งฝรั่งเศส มาทิลดามีพี่ชายหนึ่งคนกับน้องชายหนึ่งคน
มาทิลดาเป็นลูกหลานสายตรงของกษัตริย์แองโกลแซกซันผู้โด่งดัง พระเจ้าอัลเฟรดมหาราช พระธิดาคนสุดท้องของอัลเฟรด เอล์ฟธรีธ แต่งงานกับบาลด์วินที่ 2 เคานต์แห่งฟลานเดอร์ส์ สายบรรพบุรุษที่มาจากพระเจ้าอัลเฟรดมหาราช ผ่านเคานต์แห่งฟลานเดอร์ส์ ถึงมาทิลดา ถูกเปิดเผยให้วิลเลียมที่ 2 ดยุคแห่งนอร์มองดีทราบดั้งแต่เขาอายุ 8 ปี ลูกพี่ลูกน้องลำดับที่ 1 ที่อยู่ห่างกัน 1 ชั้นของวิลเลียม พระเจ้าเอ็ดเวิร์ดผู้สารภาพ ที่ไม่มีพระโอรสธิดา ขึ้นครองบัลลังก์แห่งอังกฤษ ในปี ค.ศ. 1151 วิลเลียมไปเยี่ยมเยียนเอ็ดเวิร์ดผู้สารภาพ กษัตริย์แห่งอังกฤษ (และเป็นทายาทสายตรงของพระเจ้าอัลเฟรดมหาราช) และชัดเจนว่าเอ็ดเวิร์ดประกาศชื่อให้วิลเลียมเป็นทายาทของตน ทั้งที่มีผู้อ้างสิทธิ์ในบัลลังก์อังกฤษคนอื่นอีก วิลเลียมในเวลานั้นทะเยอทะยานที่จะได้เป็นทายาทและการแต่งงานกับมาทิลดาเป็นสิ่งหนึ่งที่จะช่วยเขาได้
ดัชเชสแห่งนอร์มองดี
ตำนานเล่าว่าตอนที่ทูตของวิลเลียม ดยุคแห่งนอร์มองดี (ต่อมาเป็นกษัตริย์แห่งอังกฤษในชื่อวิลเลียมผู้พิชิต) มาเพื่อขอเธอแต่งงาน มาทิลดามองว่าตนเองมีชาติกำเนิดที่สูงส่งมากเกินว่าจะสนใจแต่งงานกับเขา เนื่องจากเขาถูกว่าเป็นลูกนอกสมรส (วิลเลียมเป็นลูกชายที่ยังมีชีวิตของรอแบร์ต์ที่ 1 ดยุคแห่งนอร์มองดีกับอนุภรรยา แอร์เลวา) เรื่องราวเล่าว่าเมื่อการตอบสนองของเธอถูกแจ้งให้เขาทราบ วิลเลียมขี่ม้าจากนอร์มองดีมาบรูชส์ เจอตัวมาทิลดาระหว่างที่เธอกำลังเดินทางไปโบสถ์ กระชากเปียลากเธอลงมาจากม้า โยนเธอลงบนถนนต่อหน้าผู้ติดตามของเธอที่ตื่นตกใจ แล้วขี่ม้าจากไป อีกเวอร์ชันหนึ่งเล่าว่าวิลเลียมขี่ม้าไปที่บ้านของบิดาของมาทิลดาในลีลล์ กระชากเปียโยนเธอลงบนพื้นห้อง และไม่ตีก็เขย่าเธออย่างรุนแรงก่อนจากไป บิดาของเธอ บาลด์วิน ย่อมไม่พอใจกับเรื่องนี้ ทว่าก่อนที่ทั้งคู่จะชักดาบใส่กัน มาทิลดา ที่ชัดเจนว่าประทับใจกับการแสดงความรักใคร่ชอบพอ จบปัญหาด้วยการตัดสินใจแต่งงานกับวิลเลียม แม้แต่การแบนของพระสันตะปาปาลีโอที่ 9 (บนพื้นฐานที่ว่าเป็นการร่วมประเวณีของญาติที่ใกล้ชิดกัน) ก็ห้ามเธอไม่ได้
ในปี ค.ศ. 1051 ไม่ก็ 1052 วิลเลียมแต่งงานกับมาทิลดาแห่งฟลานเดอร์ส์โดยไม่มีการอนุมัติยินยอมจากพระสันตะปาปา ท้ายที่สุดในปี ค.ศ. 1159 ทั้งคู่ก็ได้รับการอนุมัติยินยอมจากพระสันตะปาปา แต่ทั้งวิลเลียมและมาทิลดาต้องสร้างแอบบีย์ในกองคนละแห่งเพื่อเป็นการสำนึกในบาป ซึ่งก็คือแอบเบย์-ยู-ซอมม์ส์ (ของนักบุญสตีเฟน) กับแอบเบย์-ยูซ์-ดาม (ของพระตรีเอกานุภาพ) วิลเลียมกับมาทิลดาซื่อสัตย์ต่อกันและไม่มีหลักฐานว่าวิลเลียมมีพระโอรสธิดานอกสมรส
วิลเลียมกับมาทิลดามีพระโอรสสี่คนกับพระธิดาอย่างน้อยห้าคน ทั้งที่มีภาระหน้าที่ในฐานะกษัตริยา แต่มาทิลดาคอยกำกับดูแลการอบรมสั่งสอนพระโอรสธิดาและเป็นที่รู้กันว่าพระโอรสธิดาของพระองค์ทุกคนได้รับการศึกษาอย่างดี พระธิดาของพระองค์ได้รับการศึกษาและได้รับการสอนให้อ่านภาษาละตินที่แอบเบย์-ยูซ์-ดาม (ของพระตรีเอกานุภาพ) ในกอง ส่วนพระโอรส ทรงให้ลองฟรองค์ ที่ต่อมาเป็นอาร์ชบิชอปแห่งแคนเทอร์บรีเป็นอาจารย์สอนพวกเขา